**Abel Parker Upshur** (født 17. juni 1790 i Northampton County i Virginia, død 28. februar 1844 i Potomac) var en amerikansk advokat og politiker som tjenestegjorde som både marineminister og utenriksminister i regjeringen til president John Tyler før han ble drept i en skipsulykke.

Biografi
--------

Upshur vokste opp på farens plantasje i Virginia og startet sin karriere med å studere ved Princeton University og siden ved Yale College, hvor han på sistnevnte skole ble utvist for å ha medvirket til et studentopprør. Han ble dermed ikke uteksaminert og dro i stedet tilbake til Virginia og Richmond, hvor han begynte å studere rettsvitenskap. Han fikk advokatløyve i 1810 og dro videre til Baltimore i Maryland hvor Upshur startet egen praksis, før han ved farens død dro hjem til Virginia og startet praksis der. Det var i denne perioden han også kom til å stifte bekjentskap med delstatspolitikken.

Han ble valgt inn til underhuset til Virginias lovgivende forsamling for én periode i 1812, og fungerte i perioden 1816 til 1823 som delstatsadvokat for Richmond. Upshur hadde en rekke forskjellige verv i delstaten i perioden utover 1820-tallet, og stilte sågar også til valg for Kongressen, men mislyktes.

### Marine- og utenriksminister

I midten av oktober 1841 ble Upshur utnevnt til landets neste marineminister av president John Tyler. Som marineminister la han fokus på å innføre ulike reformer og reorganiseringer, samt utvide og modernisere marinen. Han regulerte også offiserskorpset og sørget for å bygge nye seilskip og dampskip samt etablere United States Naval Observatory. Upshur tjenestegjorde som marineminister frem til slutten av juli 1843, da han av president Tyler ble utnevnt til landets neste utenriksminister som følge av at forgjengeren Daniel Webster hadde gått av.

Som utenriksminister var hans viktigste handling at han talte til fordel for innlemmelse av Republikken Texas som slavestat. Upshur og Texas ambassadør Isaac Van Zandt arbeidet tett sammen om innlemmelsen helt til Upshurs død. Han var for øvrig også en sterk talsmann for å bringe Oregonterritoriet inn i unionen. Den 28. februar 1844 deltok Upshur sammen med presidenten og flere andre i Tyler-regjeringen på en seilas på Potomac med dampskipet USS Princeton, da to kanoner uten forvarsel eksploderte og drepte Upshur samt syv andre.

Både Upshur County (Vest-Virginia) og Upshur County (Texas) er kalt opp etter Abel P. Upshur.

Referanser
----------

1. 1 2   GeneaStar, GeneaStar person-ID upshura[Hentet fra Wikidata]
2. 1 2   Find a Grave, oppført som Abel Parker Upshur, Find a Grave 4874, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6gq7d3c, besøkt 9. oktober 2017[Hentet fra Wikidata]

Eksterne lenker
---------------

* State.gov – Abel Parker Upshur (1790–1844) – Biografien til Upshur hos U.S. Secretary of State.
* Millercenter.org – Abel P. Upshur (1843–1844) – Biografien til Upshur som utenriksminister hos Miller Center of Public Affairs.

| * v
* d
* r
USAs utenriksministre |
| --- |
|  | 
* Jefferson
* Randolph
* Pickering
* J. Marshall
* Madison
* Smith
* Monroe
* Adams
* Clay
* Van Buren
* Livingston
* McLane
* Forsyth
* Webster
* Upshur
* Calhoun
* Buchanan
* Clayton
* Webster
* Everett
* Marcy
* Cass
* Black
* Seward
* Washburne
* Fish
* Evarts
* Blaine
* Frelinghuysen
* Bayard
* Blaine
* Foster
* Gresham
* Olney
* Sherman
* Day
* Hay
* Root
* Bacon
* Knox
* Bryan
* Lansing
* Colby
* Hughes
* Kellogg
* Stimson
* Hull
* Stettinius
* Byrnes
* G. Marshall
* Acheson
* Dulles
* Herter
* Rusk
* Rogers
* Kissinger
* Vance
* Muskie
* Haig
* Shultz
* Baker
* Eagleburger
* Christopher
* Albright
* Powell
* Rice
* Clinton
* Kerry
* Tillerson
* Pompeo
* Blinken

 |  |

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** LCCN **·** ISNI
 |